Webinar-ul „Author workflow OA, benefits of publishing OA with publication tips”, despre publicarea în regim Open Access

Membrii comunității academice ai Universității din București sunt invitați să participe la webinar-ul intitulat „Author workflow OA, benefits of publishing OA with publication tips”.
Sesiunea va avea loc marți, 25 februarie 2025, între orele 11:00-12:00, se va desfășura online și va fi susținută de Fabio Di Bello, Customer Success Manager Wiley.
Anelis Plus și Wiley, împreună cu Enformation, continuă seria instruirilor adresate cercetătorilor  care doresc să publice în Open Access. 
Evenimentul este gratuit și este susținut în limba engleză. Mai multe informații privind titlurile Wiley disponibile pentru publicare în regim Open Access puteți regăsi aici.
În cadrul webinar-ului, participanții vor afla cum să beneficieze de acordul transformativ între Wiley și Anelis Plus, ce permite cercetătorilor să publice fără costuri suplimentare în revistele Hybrid și Gold OA. Această sesiune va aborda avantajele publicării Open Access, pașii necesari pentru transmiterea cererii de publicare, alegerea revistei potrivite, trimiterea manuscrisului, procesul de peer review și etica publicării.
Sesiunea este destinată tuturor cercetătorilor din România care sunt membri Anelis Plus cu abonament Wiley. Acordul transformativ reînnoit în 2025 permite cercetătorilor să publice în regim Open Access fără costuri suplimentare în revistele Hybrid și Gold OA. Participanții vor învăța despre procesul de publicare și cum să trimită cererile pentru Article Publication Charge (APC) spre revizuire și aprobare. De asemenea, va fi explicat procesul de selecție a revistei, trimiterea lucrării și modul în care funcționează procesul de peer review. În plus, participanții vor beneficia de informații suplimentare despre resursele disponibile pentru sprijinirea procesului de publicare și etica acestuia.
Universitatea din București derulează, ca parte a Asociaţiei Universităţilor, Institutelor de Cercetare-Dezvoltare şi Bibliotecilor Centrale Universitare din România – ANELIS PLUS, proiectul Anelis Plus 2025-2026, cu cofinanţare din Fondul European de Dezvoltare Regională.
Pentru informații suplimentare, cei interesați sunt rugați să trimită un mesaj la adresa: sales@enformation.ro.
Mai multe informații se pot găsi pe pagina oficială enformation care poate fi accesată aici.
